MAAZIMIO JUU YA ULIMWENGU
WA KUAMINIKA NA ULIOJIUNGA

	Kama jamii zetu zitaendelea kuishi na kuendeleza mambo yao kwa wakati mwingine mrefu kama zinavyofanya sasa, binadamu atajiharibu mwenyewe. Twapuuza elekeo hili.  Ili kuliepuka, itatubidi kugeuza kwa kiini njia zetu za fikra na mitindo- kazi ambayo inahusu kila mmoja wetu. Lakini kila mmoja wetu atakosa nguvu ikiwa vitendo vyake na mapendeleo yake hayasogei yale ya mamilioni na mamilioni ya wingine. Ili kuweko usogeaji huu, ni lazima tukubaliane juu ya mambo ya msingi: utambuzi, dhamani na kanuni ambazo ni msingi wa vitendo, vipaumbele na mkakati. Haya ndiyo sisi watiaji sahihi hapa chini tunayoyaita maazimio juu ya ulimwengu wa kuaminika na uliojiunga. Twataka kutumia maazimio haya ili kujenga siku sijazo.
	Ulimwengy wetu ni wa kipekee na wakati huo huo ni wa tofauti  nyingi. Mkakati ambao tutabuni ili kuhakikisha kuendelea kuishi na ukamilifu, wetu lazima uheshimu umoja unaotuunganisha na tofauti zinazotutajirisha. Mambo haya mawili yameelezwa katika maazimio. Vipaumbele vyabainika kutoka nchi moja hadi nyingine, na kutoka bara moja hadi nyingine.  Hata hivyo, tofauti hizi hazizuilii kuweko kwa mapatano juu ya mambo ya msingi.  

I.	UVUMBUZI

	Katika ulimwengu wetu yako kw upande mmoja mahitaji ya asili(fundamental) ambayo hayajatimilika, mali zilizotumiwa vibaya au kuharibiwa, na kwa upande mwingine uwezo wa kazi na wa uvumbuzi ambazo bado hazijatumiwa. Twapuuza hali hii. 
	Twataabika kutokana na mambo matatu makubwa yasiyo sawa: baina ya Kaskazini na Kusini mwa sayari yetu; baina ya matajiri na maskini ndani ya kila jamii; baina ya mwanadamu na mambo ya asili. Haya mambo matatu yasiyo sawa yaonyesha vipeo vitatu katika uhusiano na ubadilishanaji miongoni mwa jamii, miongoni mwa watu wenyewe na miongoni mwa binadamu na mazingira yao. Vipeo hivi  haviwezi kutenganishwa. Kutoheshimu mazingira yenye uhai ni kutoheshimu wnawake na wanaume.
	Hivi  vipeo haviwezi kutatuliwa moja moja. Hatuwezi kujenga uhusiano wa kupatana baina ya mwanadamu na mazingira yake--katika kiwango cho chote kile--bila wakati huo huo kujenga uhusiano wa kupatana baina ya watu na jamii.
	Kwa kweli, vipeo hivi vinasababishwa ma mambo ya pamoja. Ulimwengu umebadilika haraka sana katika karne mbili zilizopita. Usasa uliogunduliwa katika nchi za Magharibi umeenea katika pembe zote za dunia. Nchi nyingi sana zimekubwa na vipeo vya kiroho na vya kiadilifu. Tumeshindwa kuelelekeza  nguvu zetu  za ajabu za kuelewa, za bidii na za uundaji kwa manufaa ya watu wote. Vipeo  hivi vitatu vinalenga matokeo ya maendeleo ya kisasa ya sayansi na teknolojia,  mgawanyiko mkubwa wa kazi,  masoko yanayoenea,  utiririkaji usio mwisho wa bidhaa  na fedha: kwa ufupi, vipengele vinavyoleta ustaarabu wa nchi za Magharibi au usasa, kama wanavyosema wengine. 
	Katika fikira za wale wanaosimamia usasa huu, vipengele hivi vilikusudiwa kuchochea maendeleo ya binadamu, na kuhakikisha utajiri, amani, usalama, furaha, na uhuru kwa watu wote. Ingawa  vimeleta faida hizi kwa njia fulani katika sehemu moja ya watu, wakati ule ule vimeleta umaskini, vita, kukosa usalama, kuvunjika, udhalimu, na mwishowe vipeo vile vitatu tuliyotaja hapo juu.
	Katika karne chache tu, ustaarabu wa nchi za Magharibi umekuba nchi zote za ulimwengu ukitumia kivutio na malazimisho.  Ukoloni na hatimaye ukombozi kutoka ukoloni zimesababisha kuenea kwa mfano wa Magharibi wa maendeleo na wa jamii kote duniani. Usasa, kwa njia ya uvutaji wake na ustadi wake katika njia mbali mbali za kisiasa, umekuwa lengo kubwa kwa tabaka aali la kila bara. Uhusiano uliojengwa juu ya mamlaka na nguvu za soko, zote mbili zimeleta mvurugiko wa dhamani na wa uhusiano usio wa kisoko, na uharibifu wa jamii za asili. Mfano mmoja  wa haya ni kitendo kisichotawalika cha ubadilishanaji wa kijamii na kiuchumi katika jamii zinazohusika.  
	Nguzo mbili za usasa--uhuru wa biashara na sayansi--zilitarajiwa kuhudumia maendeleo ya binadamu. Siku hizi mara nyingi sana zinafikiriwa kuwa vikomo vyenyewe. Kwa mujibu wa mithiolojia ya kiuchumi iliyo katika fashini, kuweka huru kwa aina zote za kubadilisha--uwe ni wa bidhaa au wa fedha--unatarajiwa kuleta usawa wa bila kufikiri na wa juu kabisa wa mabadilishano katika kila nyanja. Vile vile, kwa mujibu wa mithiolojia ya kisayansi-- licha ya matatizo au uharibivu-- ushirikiano wa sayansi, tekinolojia na mambo ya viwanda, mwishowe utaleta utatuzi wa mambo na  maendeleo ya binadamu. Haja ni kutegemea soko na sayansi tu, kulingana na maoni ya watu fulani.
	Bila shaka, sayansi ni chanzo cha ufahamu wa ulimwengu, tendo  linalowezekana, na kipaji cha kuvumbua kisicho kawaida. Lakini sayansi inaweza kutumiwa kwa nia nzuri au baya. Soko pia ni chombo ambacho hakina kitu kingine kinachoweza kushika mahali pake. Kwa njia yake wachezaji wengi, kila mmoja akiwa ma mahitaji na matakwa yake dhahiri, wanaweza kuunda mawasiliano ya kunyambulikana na kubadilishana maarifa. Lakini watu walionyimwa pamoja na haja za msingi bado kutoshelezwa, hatari za kimazingira na manufaa ya vizazi vijazo, ziko nje ya soko.  Mwisho kabisa sayansi na soko zina dhamani tu kulingana na uchaguzi na shabaha za jamii ambako zimeanzishwa. Sharti zipate mahali pao kama vyombo, na siyo kama shabaha, zingawaje ni muhimu sana.
	Ni wazi kwamba kuenea kwa sayansi na dhamani za kisoko zimesababisha na kuzidisha kipeo kikubwa cha maadili. Kwa njia ya kusisitiza utawala wa watu na vitu kwa werevu, sayansi na tekinolojia zimekuza mitamazo ya kupora, zikifanya mazingira na ulimwengu hai kuwa vyombo pekee, na kupuuza tamaa kadiri, zilizostahili na za kiulimwengu  za kuunda upatano na ushirikiano mwingi miongoni mwa watu wenyewe na miongoni mwa watu na mazingira yao. Kichocho cha nguvu chashinda utafiti wa hekima. Soko ina mwelekeo  wa kufikiria watu ana vitu kuambatana tu na dhamani ya kifedha, likieneza wazo kwamba utajiri ndicho kipimo cha mwisho cha mafanikio ya mwanadamu na jamii. Linaweka mamlaka ya vitu vya ulimwengu juu ya vitu vya kiroho.  Ili liweze kuendelea, soko  lalazimishwa kuunda mahitaji mapya. Kwa kufanya hivyo linavuta nguvu na fikira kutoka mahitaji ya msingi. Matokeo yake ni kwamba  jambo la mda mfupi limepewa kipambele katika dhara ya jambo la mda mfupi.  Matokeo ya haya yote ni wazi: uharibifu  wa tabia za jamii nyingi, kuenea kwa ufisadi, ukwepaji  kwa njia ya kutumia dawa za kulevya, kutojali wingine na mazingira, hali ya kusikia udhaifu  miongoni mwa vijana.
	Matatizo haya matatu yamesababishwa kimsingi na mamlaka yanayozidi  kuongezeka ya matendo ya sayansi na soko juu ya jamii zetu. Sababuye si kwamba sayansi na soko zina mipaka yao ya asili, bali kwa sababu ya uwezo wao mkubwa katika kutekeleza mahitaji ya jamii ambazo hazilingani, zenye choyo, na zinazokosa uwezo wa kuona mbele. Sababu nyingine ni kwamba ulimwengu umegeuka haraka sana, mgongano wa binadamu juu ya mazingira umeongezeka kwa haraka sana, biashara ya kimataifa imepanuka ghafla kiasi kwamba binadamu amepoteza utawala juu ya momenta wake. Njia za zamani za kutawala vitendo vya binadamu--ambavyo vilihitaji maelfu na maelfu ya miaka kunjengwa --zimezeeka bila ya njia mpya kubuniwa. Katika nyanja nyingi matatizo yamechukua maumbile ya kiulimwengu na yanaponyoka kutoka kwa desturi za kisiasa za kale, pamoja na utawala wa kidemokrasia. Wajibu lazima uchukuliwe na machaguo yafanywe kiulimwengu, lakini mahali na mashirika ya kufanya hivi hayapo.  Binadamu anakabiliwa na haja ya kuchukua majaliwa yake mikononi mwake, lakini hana ujuzi huo.   
	Ulimwengu wetu umeingia katika hali ya maharakisho yasiyopata kuonekana: utawala wa soko unasambaa; utoaji mali, idadi ya watu na mahitaji yanaongezeka; maarifa, bidhaa na rasilimali zinamiminika; mifumo ya ufundi inayotumiwa inaendelea kupata nguvu; utumiaji wa rasilimali unazidi; kutupa takataka ovyo ovyo kunaongezeka. Ukosefu wa usawa baina ya watu na jamii unapanuka. Mambo haya yote yanatisha mizani ya asili ya sayari yetu na vyumbe vyake, pamoja na mahitaji ya vizazi vijazo. 
	Wakati huohuo jamii binafsi zinajitenga na kukabiliana peke zao na mambo ya dhorura na shabaha zao. Mataifa yaliyo tajiri sana yanatafuta njia za kulinda au kuimarisha fadhili zao wenyewe, na wakati huohuo kuangamiza ukosefu wa kazi na umaskini. Hii ina maana kwamba yatalazimishwa kuzalisha bidhaa zaidi.  Jamii nyingine zinanjenga viwanda na kuleta mambo ya kisasa kwa njia ya kushurutishwa ili kufikia nchi tajiri sana. Kutukia kwa mambo haya  kuna gharama kubwa ya madhara ya kimazingira na kibinadamu. Wengine wanakabiliwa na uhaba mkubwa sana unaohusu sehemu kubwa ya watu wao, hali wengine wanajitahidi kukaa hai kwa gharama yoyote, mara nyingi kwa njia ya mapambano na kukabiliana.
	Shabaha hizi ambazo zinatembea bila kukutana zatarajiwa kuleta ukosefu wa usawa zaidi, kwa vizazi katika jamii na miongoni mwa jamii  aina mpya za siasa ya ubaguzi baina ya matajiri na maskini, na ukosefu wa usawa mwenye kina wa kiikolojia, wa mahali pale pale, wa kimkoa, na wa kiulimwengu, ambao kafara wake wa kwanza watakuwa wale maskini sana. 
	Uchunguzi unakubaliana juu ya jambo moja: ukubwa, ubaya na kiwango cha kutorudi nyuma katika ukosefu wa usawa ambao utamkalibia binadamu katika nusu ya kwanza ya karne ijayo, zitategemea mno maamuzia mbayo yatatolewa au hayatatolewa, na marekebisho ambayo yatafanywa au hayatafanywa katika nyanja kadha muhimu wakati wa miaka ya 1990.
	Twasadiki kwamba katika miaka ijayo binadamu atarazimishwa kufanya mabadiliko makubwa ya kiroho, kiadilifu, kimaarifa, na kijamii. Twasadiki pia kwamba haya yote hayatawezekana bila sisi kutafuta mwongozo wetu wa matendo kutoka mila na ustaarabu wetu uliyo mzuri sana, na kutoka roho zetu karimu.

II. Kanuni  za Pamoja Juu ya Ulimwengu Uliojiunga na Kuaminika      

                                                     	Twadai kwamba hatukabiliwi na mashaka ambayo hayawezi kuepukwa, na kwamba ukubwa wa tisho au changamano la miito inayotukabilia lazima zilete jitihada, wala si upotovu. Watu wengi na jamii za binadamu wemejaliwa uwezo wa kujisukuma mbele katika siku za usoni, na wana uwezo wa kubuni kanuni ili kuongoza uchaguzi na hukumu zao.
	Sasa zafuata kanuni chache ziliyotungwa kwa kufikiria unawai 
 wa tamaduni na jamii zetu, ambazo zinatoa vigezo katika kutafuta majibu juu ya matatizo ya nyakati zetu.

1. Kanuni ya Kuhifadhi. 
Dunia tuliyorithi kutoka kwa babu zetu si yetu pekee: hata vizazi vijazo vinaidai kwetu. Mahali petu maalum hapa duniani au ujuzi wetu wa mambo hazituhurusii kutumia na kumaliza mali yake ya kiasili au kuiharibu tupendavyo.
	Usitawi wa sayansi na teknolojia umetupatia uhuru mpya. Uhuru   huu lazima uambatane na kuwa na heshima na maumbile ambayo inastahili kuheshimu uhaba na mafuatano yake pamoja na kulinda mali yake, kama vile maji, hewa, udongo, bahari na maziwa, viumbe hai, na usawa muhimu unaohitajika kwa maisha. Kufuatia hayo, jamii za binadamu zinapaswa kulengesha usitawi wao katika kutoa mifaano na mienendo ya maisha ambayo haiangamizi au kutumia vibaya utajiri au kutupa ovyo ovyo mabaki ambayo yanaweza kudhuru usawa muhimu wa mazingira ya mahali pale pale au ya kiulimwengu.

2. Kanuni ya Kiutu
	Utu unaweza kupimwa tu kama kuna uwezekano wa kila mtu kupokea mahitaji muhimu ya maisha, kuishi kwa ukuu, heshima, usawa,
na ushirikiano miongoni mwa watu wenyewe na jamii; kuheshimu mambo ya asili na vyumbe vyote hai.            

3. Kanuni ya Kuaminika
	Watu binafsi, makampuni, mataifa, na mashirika ya kimataifa yanapaswa kutimiza wajibu wao katika kueneza upatano miongoni mwa jamii, miongoni mwa watu, na baina ya wanadamu na mazingira yao; watafanya hivyo kulingana na vifaa na uwezo wao. Inawabidi watu kama kundi moja kujibu maswala juu ya majaliwa ya binadamu.

4. Kanuni ya Ukadirishaji
	Lazima tujifunze kujikinga na tamaa. Wale matajiri sana ambao wamenaswa na pia ya utumiaji mbaya, wageuze mitindo yao ya maisha, wakadirishe tabia zao za kutumia vitu, na wajifunze wema wa wekevu.

5. Kanuni ya Busara
	Jamii za binadamu zapaswa kungojea kupata uwezo wa kutawala ajali za sasa na za wakati ujao kabla ya kutumia bidhaa mpya au njia mpya za kiufundi.

6.	Kanuni ya Utofauti (anuwai)                                      
Wingi wa tamaduni kama ule wa  vyumbe ni utajiri wa kipamoja ambao ni wajibu wa kila mtu kuhifadhi. Wingi wa ustaarabu ni dhamana iliyo bora zaidi kwa uwezo wa mwanadamu kuvumbua majibu ambayo yanaweza kukabiliana na hali nyingi mbali mbali, miito, na mazingira. Lazima mali ya kijenetiki ya ardhi ilindwe, bila kusahau kuheshimu jamii ambazao zimeilinda na kuikuza hadi sasa.

7.	Kanuni ya uraia
	Inatubidi kujifunza kujiheshimu sisi wenyewe na kufikiria watu wote kama wananchi kamili wa jamii kubwa ya binadamu. Ili kujibu wale wanaopenda kuona ulimwengu kama matokeo ya uhusianao baina ya mahitaji ya kibinafsi, uwezo na nguvu za soko, ni vizuri kusisitiza haya mambo machache ya asili na kuyatumia kama miongozo katika kutandaza mikaka.

III. Miongozo ya Kimkakati 

1. Haja ya Mkakati wa Kiulimwengu
Kufuatia vile vipeo vitatu vinavyokabilia mwanadamu, majibu mengi mazuri juu ya hatari tatu zinazomkabilia mwanadamu yameshajitokeza. Haya yanaanza na vitendo vizuri dhahiri vjijini, mitaani, jijini hadi mapatano  ya kimataifa yaliyotukia hivi karibuni; mkataba au ukaguzi wa mazingira uliotekelezwa na makampuni fulani, hadi maongozi ya kawi yaliyoamuriwa katika nchi fulani, na  ufahamu miongoni mwa walaji kwamba aina mbali mbali za kilimo cha ikolojia
zinaanza.
	Walakini maendeleo hayo bado yaonekana ya kadiri pungufu sana  na ya kujitenga, yakilinganishwa na nguvu muhimu zinazoendesha ulimwengu wetu. Kujisikia potovu kumeenea kwa wakati huu. Kila jamii ikifikiriwa peke yake yaonekana imepozwa na ukubwa wa mabadiliko yanayostahili kufanywa. Kila mtu, kampuni au taifa lina ufahamu wa kufanya jambo lakini limejisalamisha kutotenda lo lote likingojea wengine kuanzisha matendo, au kukatwa shauri mahali pengine. Sayansi, teknolojia, na soko yamekuwa majina mapya ya jaala. Itikadi na desturi--kwani hazibadiliki haraka--hazina vifaa vya kukabiliana na dharura na miito ya kisasa. 
	Tusiogope kamwe. Wajibu wetu ni kuwa mashujaa. Lazima tuchore maisha mazuri ya baadaye kutokana na uwezekano wo wote unaopatikana, tukitegemea dhamani zetu za pamoja. Hatimaye itatubidi kutumia mchoro wa vitendo thabiti ambao utakabiliana na dharura za kisasa na miito ya baadaye. Kama vile matatizo yale matatu yanashikamana, vile vile masuluhisho? yake. 
	Hatusadiki kwamba usitawi wa kudumu ambao unaheshimu masawazishaji makubwa ya ekolojia utaweza kupatikana kwa kutenga kiasi kikubwa cha wanadamu. Tunajihadhari juu ya juhudi za kutatua matatizo yanayotukabilia kwa njia ya usitawi wa teknolojia isiyokoma, na kwa njia ya vizuizi vilivyowekwa na wachache wenye nguvu, ambayo ni vya kusubiriwa na umati mkubwa wa watu. Tuna hakika kwamba vitendo vinavyostahili kufanywa lazima vilenge uhusiano ulio sawa baina ya watu na mazingira yao katika changamano na anuwai zake zote katika kujenga uhusiano sawa baina ya watu na jamii zao. Shida sio kuweka kiwango cha ubaya baina ya matatizo yale matatu, bali kutafuta aina ya vitendo ambayo inaweza kuyasuluhisha yote pamoja. Msogeo huu, pamoja na kutekeleza misimammo saba iliyotajwa hapo juu, lazima uwe kiongozi chetu muhimu katika kuunda maarifa ya vitendo.  Bila shaka ulimwengu tunaotaka kujenga ni ulimwengu wa kuaminika na uliojiunga.
	Ili kufikia lengo hili, inatupasa kutumia njia za pekee na kukusanya dhamira zetu. Hii inawezekana. Ulimwengu wa magharibi ulijindokeza kutokana na Ulegevu Mkubwa  wa miaka ya 1930 kwa sababu ya utumiaji usio kifani wa vifaa katika kujiandaa, tena kupigana Vita vya Pili vya Dunia. Hapa mwishoni wa karne hii twapendekeza kutumia vifaa sawa ili kupigana na aina zote za umaskini na utengemano, na kutekeleza teknolojia na mifaano
ya utengenezaji bidhaa ambayo inaheshimu mazingira ya maisha yetu.   	Kama mambo yalivyo sasa, asilimia ishirini ya watu wa ulimwengu inamiliki asilimia themanini ya utajiri wa ulimwengu. Familia fulani zina mapato yanayolingana na mamia ya maelfu (hata labda ya mamilioni) ya yale ya familia maskini.	Kwa hivyo, watu wa nchi tajiri sana watalazimishwa kuchukua kiasi kikubwa cha jukumu  hili.
	Mara tu umoja huu umekubaliwa hadhiri, utaunda sharti la kisiasa ambalo nchi zote zitaweza kutumia kama msingi wa kubuni shabaha za pamoja na mpango thabiti. Hili litakuwa dhihirsho la kutabuliwa kwa umoja wa ujamaa wa mwanadamu. Kadhalika, inaweza kuwa chanzo muhimu cha kuanzisha mbinu mpya za ushikamano na ugawaji tena sawa na zile ambazo jamii za binadamu zimegudua mara kwa mara hapo zamani, na ambazo zimekuwa muhimu sana kufuatia mifungamano ambayo inazidi kuongezeka kati ya jamii na watu kote duniani.
Ili mkakati huu kufanikiwa, lazima uwe wa kuambatana  na mkamilifu kama mfaano wa kisasa wa maendeleo: utahitaji upangaji, viongozi, kanuni, na teknologia zinazoelekea lengo lililotolewa.  Itahitaji muda kukua, bei yake ikiwa uahidi thabiti.

2.	Umoja na Unawai wa Kipaumbele
	Kwa sababu ni ya kiulimwengu, matatizo yale matatu lazima yatatuliwe katika ngazi la ulimwengu: kuokoa na kusambaisha dhamani za pamoja, kupunguza ukosefu wa usawa miongoni mwa watu na jamii, ulindaji na urudishaji wa vyanzo muhimu vya uhai, kujenga upya uhusiano baina ya binadamu na mfumo wa ikolojia, kukomesha kutumia vibaya nguvu za uendeshaji na mali\raisilimali ya? chakula. Mambo haya muhimu ya kipamoja si lazima yalenge vitendo vya pamoja ambavyo vimekubaliwa kiulimwengu, bali juhudi zilizofungamana ambazo zimeelekezwa kwa hali nyingi mbali mbali.
	Isitoshe, mambo haya muhimu yanafikiriwa katika kila sehemu ya dunia kuambatana na kiwango chake cha maendeleo, historia, na tabia ya hewa. Nchi tajiri sana zakalibiwa na hatari ya kutengwa na nchi nyingine, kwa hivyo zina haja ya kufikiria kwa makini mienendo yao ya maisha. Nchi za Muungano wa Soviet wa zamani zalazimishwa kukabiliana na ukosefu wa kazi, kugeuza hali mbaya ya mambo ya viwanda; hatari ya viwanda vya kinyuklia vya kijeshi na vya kiraia, na mazingira yanayozidi kuzorota. Nchi mpya zenye viwanda hutumia vibaya watu na mazingira yao. Nchi maskini sana hujitahidi kuzuia ongezeko la watu, kuzuia umaskini, kulinda raisilimali za maji na ardhi; kubuni sayansi na teknolojia ambazo misingi yao ni utamaduni wao halisi na zinahusisha hali yao ya maisha.   Katika nchi zote kame, kupatikana kwa maji na uhifadhi wa kinga ya mimea na udongo yanakuwa mambo ya kufa na kupona.
	Masuluhisho ya matatizo haya matatu muhimu ya kiulimwengu (kuhifadhi maziwa na bahari, kulinda kulinda tabaka ozoni, kupunguza utokezaji wa gesi za nyumba ya kuhifadhi mimea haiwezi kufikiriwa au kutekelezwa kwa njia moja kila mahali, haswa kama yaonekana kuwekwa juu ya migongo ya nchi dhaifu na nchi zenye nguvu.                   
	Haja ya kupatia mambo muhimu ya kidunia tafsiri la kikwetu na kufikiria mambo muhimu binafsini ni kumbukumbu muhimu na isiyokoma ya umoja na wingi wa ulimwengu wetu. Kwa hivyo ile njia ya kufikiria mambo "kutoka juu hadi chini" haiwezi kukubaliwa. Mwenendo tunaohitaji ni ule ambao unafikiria jambo kwa njia nyingi na ambao unaleta kusogelea.

3. Uunganishaji wa Ngazi Mbalimbali za Vitendo
	Matatizo makubwa ya kisasa yahitaji matendo kwa kila ngazi.
	Kulingana [as far as ...concerned] na watu binafsi, wananchi, na walaji, elimu, mawasiliano, kuleta kwa ufahamu na kutia mkaso juu ya tabia nzuri, lazima zilete mabadiliko katika mifumo ya dhamani na mienendo, na haya yataleta matokeo katika ngazi za kikwetu, za kijirani, na za kiulimwengu. Makampuni, wakuu wa manisipaa, na serikali za wilaya zina mengi ya kufanya:hii inahusisha viongozi wao, mameneja, vikundi vya wafanya kazi na wateja (kwa yale ya kwanza) na jamii wanazohudumu (kwa wale wengine)? pamoja na mifumo ya kisheria na ya kikanuni pale zinapofanya kazi.
	Kufuatia mambo haya, daraka lilokuwa la maana sana katika nyakati za kale, la jamii ndogo, vijiji, maeneo ya mashambani, sehemu za kuchukua maji za kiasili, mijini na jijini, la kijeolojia, la kuhusu hali ya hewa, la haidroli na la kihistoria, lazima lifikiriwe tena kikamilifu. Kwa hivyo, namna mbalimbali za utamaduni, za kijamii na za kiekolojia lazima zifikiriwe. Pia kutokana na welekevu huu, njia zilizounganishwa za kupatanisha watu na mazingira yao, zaweza kudhaniwa, kujadiliwa, na kutekelezwa kwa kidemokrasia.
	Katika karne zilizopita, Serikali-Taifa zimekuwa mahali ambapo kanauni zimevumbuliwa, na aina mbalimbali za uunganishajikufanyiwa.
Nyakati ambazo mabadiliko ya kijamii na ya kiuchumiyalipokuwa yakitukia kati yake,na wakati ambapo madhara juu ya mazingira ya kiasili haikupita mipaka yake, Serikali-Taifa palikuwa mahali ambapo usawazishaji wa kijamii na wa kiuchumi zilipofikiriwa, mifaano ya maendeleo yakilingana na akili ya kila moja, utengenezaji wa sharti za uongozi wa kidemokrasia, na kueleza kwa utaratibu mambo ya kisheria na ya uongozi. Leo daraka hili la Serikali-Taifa limefikiriwa tena kwa ukubwa: kutoka juu na mabadilishano ya kiulimwengu, habari, na ukosefu wa usawa wa kiikolojia; na kutoka chini? na tamaa za kupata uhuru zaidi zinazoendelea kukua. Wazo la kujitawala kamili na la mipaka ya nchi lisilopenyeka limekuwa ndoto. Njia hizi mbili za kuvunja Serikali-Taifa haziwezi kugeuzwa. Ingawa hivyo, kila Serikali-Taifa itaendelea kuwa kwa wakati mrefu mahli muhimu pa kisiasa pa kuandaa maamuzi muhimu, kuteleza umoja, kutengeneza sheria, mambo ya kodi na ya uongozi. Ingawa inatekeleza daraka muhimu na imepatanishwa kiasili na mambo mengine, Serikali-Taifa lazima zikubli kuwa kiwango kimoja tu cha uongozi wa ulimwengu uliojiunga na wa kuaminika, na mikakati yake lazima ijiweke sawa na maono ya elimumwendo makubwa.  
 	Naam, kuna ngazi ambayo inastahili kutimiza daraka linalozidi kuongezeka katika karne ijayo: hii ni ngazi ya kimkoa. Serikali-Taifaa ni nyingi mno, zinatofautiana sana, zakosa usawa sana kuwa na uwezo wa kuendeleleza mazungumzo ya maana na halali katika ngazi ya kiulimwengu au kuunda pamoja ile mipango ya kimashujaa ambayo inahitajiwa na miito ya kisasa. Bidii nyingi zimechukuliwa juu ya kujenga mashirika ya kimka, na tunaweza kuona wazi uwezekanao wa kujenga shirika la kiulimwengu, ikiwa labda na muundo tofauti kulingana na [sehemu] yake, lakini kwa njia yake sehemu kubwa nane au kumi za ulimwengu zinaanza kujitokeza. Katika karne ya 21, sehemu hizi zinaweza kutimiza daraka kupanga soko zao za kinyumbani na katika kuyafungulia soko za kigeni. Daraka hili linafaanana na lile lililotimizwa na Serikali-Taifa katika karne tano zilizopita.  Kawa jumla, zinaonekana kuwa mahali panapofaa kutengeneza uhusiano baina ya wanadamu na ulimwengu na viumbe vyote, na baina ya wanadamu wenyewe. Katika lengo la kutafuta mfumo wa uongozi wa kidunia ambao hautawaliwi na nchi zilizo na uwezo mwingi sana au ambao unatawaliwa na mabingwa, baraza ambalo linaakilisha sehemu muhimu za ulimwengu, lazima lipatiwe daraka kubwa zaidi.Bila shaka sehemu hizi za nchi zitakuwa na shughuli muhimu katika kuhakikisha usalama wa mataifa. Miongoni mwa mapatano baina ya mataifa kwa upande mmjoa na kuingilia kwa serkali ya ulimwengu kwa upande mwingine, utawala wa kimkoa na utaratibu zinatimiza wajibu muhimu.  
	Mwishoni, kiwango cha ulimwengu kitakuwa muhimu katika miaka ijayo--au ni katika sehemu ya vipimo, kutengeneza sheria na kuongoza, kutoza ushuru, kutawala, kuanzisha bidii muhimu, au kulinganisha vitendo vya nchi kadha.  Kufikia haya, serikali ya ulimwengu lazima ikubaliwe kisheria ili ionyeshe nia yake ya kuweka kanuni za pamoja juu ya nchi zilizo na uwezo mwingi kiuchumi na kisiasa.  Sheria lazima zitungwe ili kuhakikisha utengemano kati ya mamlaka, haswa baina ya vyombo vya kutunga sheria, vya kutawala, na vya uhakimu. Kutokana na haya, hakutakuwa na haja ya kushauriana: kwa mfaano, kuhusisha mashauriano ya biashara na mapatano juu ya uhifadhi wa mazingira.  Mwisho kabisa, shirika la ulimwengu litalazimika kuunga mkono kuundwa kwa wavu za kiulimwengu zinazoweza kufanya kazi kama vikwazo vya mamlaka, mifumo ya usimamisi na uwezo wa kutumiwa ili kuandaaa pendekezo la uvumbuzi  wa kuleta maarifa ya mambo mengi.
	Kwenye ngazi za kibinafsi na za kiulimwengu, wajibu na mamlaka zitashikamana bila shaka katika viwango mbalimbali.
Itatubidi kuanzisha mambo mapya makubwa ili kuepuka urasimu ambao unaongezeka na mamlaka zinazopishana ambazo zinasaidia sana ukosefu wa uaminifu uliosambaa. Kujitolea kwa watu wa mahali palepale na uongozi wao lazima zipewe umuhimu wa kwanza. Vitu hivi peke yao vinaweza kupa uhai viungo baina ya jamii na mazingira yake. Huu ni mfaano wa awali saidizi. Lakini awali hii haina maana kwamba serikali za mitaa zinaweza kufanya lo lote zipendalo pale zilipo. Serikali ya mtaa si ya umiliki bali ya utumishi. Kwa hivyo inapaswa kutumia awali za uhifadhi, uaminifu, busara, na utaratibu. Lazima ichague kwa uhuru rasilimali yake kulingana na shabaha na vitendo vinavyoambata, ambazo zimejadiliwa na kufasiliwa  katika ngazi nyingine. Ili kutia mkazo juu ya umuhimu wa kuungana, twapendelea msemo 'usaidizi wa utendaji.'[A new beginning--TUKI!p. 95- Montreal]. Awali hii inahusisha vifungu vinavyofuatana, kuanzia na ulimwengu mzima hadi jamii za misingi. Kuanzia na watu binafsi hadi sayari yetu, jamii za wanadamu zimeunganishwa na mapatano ambayo yaonesha kwa werevu, [judiciously[ vile haki na wajibu wao zimehifadhiwa katika jamii ya ulimwengu. 

4. Sehemu za Mpango wa Vitendo
	Hapa shabaha ni kusadia kuhakikisha kwamba uanadamu wa leo unaelewa wazi madaraka yake na kuyakubali, kwamba kwa njia ya watu wake, mataifa, utamaduni, wanazuoni, viongozi, mashirika na  wakala nyingi ipate kuelewa na jukumu zake mpya juu yake binafsi, juu ya wale maskini na wanyonge sana, sayari yetu, na juu ya viumbe vyote na vizazi vijazo, na mwishowe kwamba utaahidi kuchukua madaraka haya mapya. Hiyo ndiyo changamoto inayotukabilia sisi.
	Zikilazimishwa kukabiliana na dharura za kisasa na kuvunjwa moyo kwa njia kubwa na uchovu wa polepole unaotokana na miondoko 
mikubwa ya Masiha ya Karne ya 19, jamii zetu zimetupilia mbali maono ya mbele. Jamii zetu zinazoendelea kuwa ngumu kufahamika zaona shida kuelewa njia za kuendeleza hali zao za mabadiliko (processes of change). Bila shaka haziko tayari kuongoza mambo ya kidunia. Kwa sababu hii ni muhimu kufikiria na kuonyesha wazi hali ya mabadiliko inayofungamana:leo ni muhimu zaidi kusema vile tutasonga mbele kuliko kusema tutaenda wapi. Hali hii lazima itumiwe kwa njia mbalimbali, tukianzia na mabadiliko ya adili ya wananchi, watumiaji bidhaa, na matendo ya pamoja ya mahali pale pale, hadi maamuzi yanayohusisha ulimwengu mzima. 
--badiliko la pole pole la picha: kwa kadiri kubwa, dunia inageuka katika kichwa chetu kabla haijageuka kweli.  Elimu ni wenzo wa kitendo cha mkataa, na mabadiliko yanayostahili kufanywa ni makubwa. Lazima tujaribu kuzalisha utu mpya ambao ndani yake una
kijenzi cha maadili. Lazima tusisitize ujuzi na heshima ya dhamani za kiroho na utamaduni za ustaarabu mbalimbali ili kupinga upendeleo wa kiteknologia na  kiuchumi wa nchi za Magharibi.
	Masomo katika skuli zetu na vyuo vya juu lazima yalenge utafiti juu ya dhamani na mamna ya kuzitafsiri katika vitendo, matamazo(approach) ya uhakiki juu ya sayansi na teknolojia, matamazo ya kimfumo wala si ya kichanganuzi (analytical), kushirikiana wala si kushindana. Shabaha si kuongeza kipimo kimoja au viwili kwenye ratiba ambayo imeshajaa sana (peke yake), hata si kutunga kozi ya kitangulizi juu ya ikolojia ambayo inaweza kutumika sare katika nchi zote, bali kuweka msingi wa elimu kila mahali juu 
 ya maono ya uhusiano wa kiulimwengu na mabadilishano miongoni mwa watu na katikati ya mwanadamu na ulimwengu, kwa kusisitiza tofauti za uhusiano baina ya mwanadamu na mazingira yake. Wakati ratiba mpya zinapoingizwa kwenye mifumo ya elimu, hii lazima ipatiwe wananchi wanayoitamani, haswa waelemishaji, waalimu, waandishi wa habari, mafundisanifu, wahandisi, na watoa uamuzi (decisionmakers). --ujenzi wa pamoja wa wazo: ni maono ya pamoja ya hapo mbeleni tu ikiwa na ratiba, ambayo inaweza kukutanisha nguvu zinazohitajika, kushirikisha bidii(efforts), na kulengesha utoaji wauamuzi wa kisasa kwenye kipindi cha muda mrefu;
peke yake wazo la pamoja lililojengwa kipamoja ambalo linaweza kuleta kufanya kazi pamoja ili kushinda vikwazo, kuvuka mipaka ya mapendeleo ya papo hapa(immediate interest), shinda vikwazo, na kutumia kila mwito kama nafasi ya kurudi kwa nguvu mpya na kuanzisha mambo vipya;
--kufuata ghafla mambo mapya: kitu mpya hakifanywi peke yake, kinachukuana na vitu vingine vya kwenda chini na vya kwenda juu.  Kitu mpya ambacho ni cha mahali pamoja tu kitazizimia (doomed to failure): mambo mapya ya teknolojia, ya kijamii, na mabadiliko katika mawazo. tabia na desturi hutukia pamoja. Nchi, kampuni, mashirika ya wakulima, vyama vya wafanyakazi, na mashirika ya walaji yatalazimishwa  kukuza njia za namna moja (adiri) juu ya upya wa kiteknolojia na wa kijamii katika miaka kumi kadha ijayo.
--usitawi na muungano wa ujuzi wa tandabui ya ubadilishanaji: mambo mapya ya kiteknolojia na ya kijamii huanza mahali fulani: katika kampuni, mji, kijiji, katika nchi au katika jamii yoyote. Yamepandwa katika utamaduni fulani. Lakini lazima yasambae (extend). Sharti (lazima) ilishizwe na igeuzwe na wengine. Hii inahitaji tandabui. Hata hivyo, tandabui nyingi za siku hizi ni za mahali pamoja au ni za kimaalum, hali miitoo mingi ya kisasa ni ya kidunia; kwa sababu hiyo lazima tujenge tandabui zilizoko, tuhimize uudaji wa tandabui mpya, tuzitafutie njia zinazoweza kubadilika kwa urahisi ili ziweze kuungana.  Kwa njia hii tutawahi kufaidika kwa miakaa mingi, labda kwa miongo katika kueneza  mambo mapya ambayo yanaweza kuleta suluhisho kwa vile vipeo vitatu ambvyo vinatukabili.
	Sura za mkakati zitakazobuniwa zinaanza kupata umbo:kuambatana kwa mkakati na vifaa vya kutumiwa, ufungamano kati ya suluhisho litakalotekelezwa na vile vipeo vitatu, haja ya kupatanisha tafsiri ya mahali pale pale ya aula za pamoja za kiulimwengu (common planetary priorities) na matamshi na ukubaliano wa aula maalum wa kila sehemu ya ulimwengu, ufungamano wa ngazi mbalimbali za vitendo, na viambato mbali mbali za kusaidia kuanzisha mambo. Bila shaka mkakati huu unahusisha sehemu mbalimbali. Kazi yake ni kuambatanisha mabadiliko katika fikira, elimu, mashirika,
teknolojia, sanifu, sheria, utozaji ushuru, na uhusiano wa kimataifa.

5. Kuandaa Mipango  
	Vile tunavyokaribia karne ya 21, binadamu anakabiliwa na miito maalum muhimu, na ya kiulimwengu.  Ili kukabiliana na miito hii, hatuna budi kukuzanya nguvu zetu juu ya mipango michache maalum.  Ingawa mipango hii haiwezi kufaulum peke yake katika kuandaa mabadiliko makubwa katika jamii inayohitajika katika karne ijayo itatoa dalili dhahiri ya vitendo, ikionyesha kwamba vile vipeo vitatu vinaweza kukabiliwa wakati mmoja kwa kubuni nafasi za kazi, kwa kuonyesha kwa  njia ya miradi  ya pamoja kwamba sisi sote twashiriki katika jamii moja ya binadamu, kutengeneza vizuri zaidi hali ya maisha ya wale ambao wamelemewa sana, na kwa kubuni mizani miema zaidi baina ya mwanadamu na mazingira yake.                    	Maoni yetu ni kwamba kuna mipango mitano ya maandalizi ambayo itatimiza haja hii. Hii ni maji, kawi, udongo, kutengeneza upya
sehemu za nchi zilizoharibika vibaya sana, ubadilishaji wa viwanda vya zana za vita:
--maji: katika ulimwengu wa leo, theluthi moja ya watu hutezeka kutokana na ukosefu wa maji. Katika muda bado miaka ishirini, bara kama vile Afrika linatarajiwa kukabiliwa na uhaba mkubwa. Asilimia tisini ya magojwa mabaya katika Ulimwengu wa Tatu yanasababishwa na maji yasiyo bora. Mizozo miongoni mwa mataifa juu ya umilikaji wa rasilimali hii haba itaongezeka na iwe kali sana kwa sababu maeneo muhimu ya chanzo cha maji haina mipaka.  Ingawa  uongozi wa maji mara nyingi ni chanzo cha mizozo(conflicts), vivyo hivyo mara nyingi ni sementi ambayo inaunganisha jamii. Kwa sababu una  mgongano juu ya miji, jiji, sehemu za mashambani, afya, ukulima, kawi, na chakula kwa njia zilizoshikamana katika ngazi mbalimbali, mpango muaandalizi? juu ya maji unaweza kutumia mbinu za aina mbalimbali na kubuni nafasi nyingi za kazi. Kile kinachohitajika ni kuleta aula ya "kisaidizi tendi" kwa kusisitiza ari ya mahali plepale,na kwa kuuweka katika maono ya kiulimwengu ; inaleta maendeleo katika ngazi za maisha, ukuzaji wa matendo, na kutafuta usawa ulio bora zaidi baina ya binadamu na mazingira yake.
kawi: mpango huu lazima uwe na sehemu mbili: uhifadhi wa kawi na kuanzisha asili mpya za kawi ya kurudiwa tena. Mataifa yote, hata yale maskini sana, yana mali asili za kawi za kupunguza gharama.  
Kuongeza hadi upeo kwa ustadi wa mali hizi asili, kubuni teknolojia za kupunguza gharama, kuondoa pole pole aina nyingi za ruzuku zilizofishwa kwa matumizi ya kawi kisukuku itasaidia kuwezesha kuwepo kwa ugeuzaji wa mimea ili ikubali kawi ya kurudiwa tena ya aina mbalimba na ya kupatikana kila mahali.  Ukitekelezwa kwa kiwango kikubwa, mpango huu utasaidia kuendeleza ufanisi katika utoaji wa kawi ya kurudiwa tena. Kama vile maji, uongozi uliosambaa wa kawi, watakiwa kuwa na ujuzi wa aula ya "kisaidizi tendi".  Mpango huu unafadhili ngazi za hapa hapa na za kiulimwengu sawia. Unawezesha kupunguza uchafu wa hewa, na utokezaji wa gesi za nyumba ya kuhifadhi mimea, na kuongezeka kwa hatari na ucahafu za kinyuklia.                        
--undongo: mpango utahusisha uhimizaji/kutia moyo kwa kiwango kikubwa(mettre en oeuvre)  wa vifaa vya kulimia na kutumia ardhi ambavyo vyaleta madhara yaliyo madogo mno katika shughuli zake za kibiolojia, za utoaji wa chakula, za kiutawala, na za kihaidroli.  Madhara makubwa yaliyofanywa kwa udongo yamesababisha ukosefu mbaya katika rotuba ya mazingira, and hiyo hali ya jangwa. Mapendeleo makubwa ya mpango ni kuwa na ueneaji, kulazimisha kufikiria tena kikamilifu kwa mifumo ya mapato ya kilimo, kuandaa ikama kubwa, kupunguza hali isiyo ya usalama ya chakula katika nchi maskini sana, kulazimisha utafiti juu ya uongozi wa mifumo ya ikolojia tofauti tofauti, na kuunganisha mipango ya kiwango kikubwa na ari ndogo ndogo.
--kutengeza upya sehemu za nchi zilizoharibika vibaya sana:mpango huu unaweza kuhusisha nchi ambazo zimekuwa na maendeleo ya viwanda hapo mbeleni na zile nyingine (katika Uropa ya kati na zile za Jamhuri ya Muungano wa Kisoshalisti ya Urusi ya zamani, au penginepo) ambazo zimeteseka na uharibifu wa kupindukia wa kisasa na ujenzi wa viwanda vya kulazimishwa. Mpango huu ni wa dhamani kubwa sana ya ishara katika ulimwengu ambako watu wana mwinamo wa kwenda pande mbali mbali? wakati mazingira yao yameharibiwa na kuridhika kwa mahitaji yao na kutofikiria mambo ya wakati ujao.
Katika sayari inayoendelea kupungua, mkakati wa kutengeneza upya lazima ushinde kabisa ndoto ya kutwaa nchi mpya ambazo si yamkini. Kugeuza upya ni mpaka mpya wa binadamu.
--ubadilishaji wa viwanda vya silaha: tangu Vita vya Pili vya Dunia, sehemu nyingi za uchumi katika nchi nyingi zimekuwa katikati ya utengenezaji wa silaha. Kumalizika kwa vita baridi kumeleta kinadharia kuacha huru (unleaching) kwa ustadi (skills) na akili nyingi (resources). Hata hivyo, mpito kutoka vita kwenda  amani ni mwito mkubwa. Unahitaji ridhaa ya kisiasa, maarifa ya kiufundi, kufunguliwa kwa soko na fulsa mpya kwa ajili ya ustadii na vipaji vilivyoachiliwa huru. Twapendekeza utaratibu wa kiulimwengu uliofanywa pamoja wa kuongoza viwanda vya silaha kuelekea maendeleo ya kiteknologia ambayo haidhuru mazingira. Hii italazimisha uwekaji wa raisilimali? kubwa mwanzoni, lakini italeta faida katika kipindi cha muda mrefu. Mpango huu pia utakuwa ishara ya mpito kutoka kipindi cha ushindi na kukabiliana ana kwa ana hadi kipindi cha umoja na miungano miongoni mwa jamii na kati ya jamii na viumbe vyote. Hata hivyo, masharti ya usalama lazima yadhaminiwe na mashirika ya kimataifa--afadhali kimkoa --kwa ajili ya mataifa na zile jamii chache chache ndani ya taifa.
	Wazo la mpango wa maandalio si jambo jipya. Kutofaulu kwa mipango sawa hapo awali kwaweza kuleta nadharia ya kushuku. Lakini twaweza kujifunza mambo fulani kutokana na matukio hayo, na kupendekeza kanuni za utekelezaji ili kuongeza uwezekno wake wa kufaulu:
--haja ya kuweka sawa kwa makini mpango huu kwa? mahitaji ya sehemu za ulimwengu ambako mpango unatekelezwa (kama ilivyokuwa katika Mpango wa Marshall katika kujenga upya Uropa baada  ya Vita vya Pili vya Dunia);
--kuweka kila kitu katika kipindi cha miaka 15 had 20, na hatimaye kuhusisha mpango mmoja kwa kila kizazi;
 --kuanzisha pole pole taratibu na ugharamiaji;
--kuanzisha uwezo wa kishirika na mbinu zilizosambaa, ambazo mashina yake ni wananchi wenyewe, na kuwa angalifu kwa matakwa yao, na kuhusisha mikataba rasmi iliyoidhinishwa na wakilishi wa wananchi waliohusika;
--kutegemezwa juu ya uchaguzi wa majibu ya kiufundi yaliyofaa sana; kuanzisha polepole mageuzi, kukiwa na makadirio ya kawaida ya matokeo yao, kukiwa na mahsauriano mazuri na wananchi waliohusika.
	Nchi tajiri zitalazimishwa kutoa mshango mkubwa. Mshango huu unaweza kutozwa kwa njia ya ushuru wa kuongezeka hatua kwa hatua (katika kuzingatia hali ya tabia ya nchi) inayotegemezwa juu ya matumizi ya kawi (au juu ya utokezaji wa dioksidi ya kaboni) na ushuru wa kidunia juu ya matumizi ya silaha kwa kila mwananchi, na juu ya mapato ya soko la hisa.

6. Tarehe za Mwisho:labda twaweza kufikiria juu ya peo tatu za macho: 
--mwaka 2000:kama matokeo ya uongozeko wa ufahamu na kusogea kwa maandalizi ya bidii nyingi--States General of the World--, maamuzi muhimu yatakuwa yamechukuliwa katika wakati huu, na mipango muhimu kuanzishwa katika sehemu muhimu: maelekeo ya mkataa itaanza kujitokeza/kuonekana.
--kipindi 2030 hadi 2050: kipindi hiki kitukuwa dalili muhimu kwa sababu katika wakati huu mitindo ya kisasa itakuwa imeleta hali mbaya sana ya mambo, na kuzidisha ukosefu wa usawa ambo utakuwa vigumu kugeuza: katika nyanja nyingi (hesabu ya watu, mshikamano  wa kijamii, umoja, maji, kawi), matendo ya "kuendeleza na kudumisha" yangelikuwa yamepatikana kwa wakati huu.
--kipiindi 2080 hadi 2100: katika kipindi hiki twatarajia kupata usawa mpya baina ya mwanadamu na mazingira, ukiandamana na mitindo ya maisha na njia za uzalishaji  ambazo zinawekea mpaka katika ushimbaji wa mali ya asili na kutupa ovyo takataka katika viwango ambavyo sayari inaweza kuvumilia. 

										Desemba 1993